Sluttrapporten fra prosjektet fremhevet flere suksessfaktorer, blant annet viste den til en økning i antall domfellelser og strengere straffer for grove brudd på dyrevelferdsloven. Rapporten viste også til tilfeller hvor det ble avdekket sammenhenger mellom dyremishandling og annen alvorlig kriminalitet . På bakgrunn av resultatet fra Sør-Trøndelag ble det anbefalt at modellen skulle utvides til andre politidistrikter, noe som i 2021 førte til etableringen av dyrepoliti i alle politidistrikt i Norge.